Zmluva o zabezpečení odbornej stáže

uzatvorená v súlade s ust. §51 zákona č. 40/1964 Zb. – Občiansky zákonník v znení neskorších predpisov a zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov

(ďalej len Zmluva)

**Názov: Katolícka univerzita v Ružomberku**

Sídlo: Hrabovská cesta 5512/1A, 034 01 Ružomberok

Konajúci prostredníctvom: doc. Ing. Jaroslav Demko, CSc., rektor

Osoba oprávnená na jednanie

vo veciach zmluvných: Mgr. Samuel Štefan Mahút, PhD., dekan

IČO: 37801279

DIČ: 2021512427

ďalej „vysielajúci subjekt“

a

Názov:

Sídlo:

Zastúpená:

IČO:

DIČ:

ďalej „školiace pracovisko“

 a

Študent

Meno a priezvisko:

Dátum narodenia:

Miesto trvalého pobytu:

povolanie: študent FF KU

účel stáže: zvýšenie odbornej kvalifikácie

ďalej „študent“

uzatvárajú zmluvu o zabezpečení odbornej stáže

za týchto podmienok

Čl. I

Predmet zmluvy

1. Predmetom zmluvy je odborná stáž študenta Filozofickej fakulty Katolíckej univerzity v Ružomberku vykonávaná v zmysle študijného programu FF KU pre príslušný akademický rok.

Čl. II

Miesto a čas výkonu odbornej stáže

Miesto výkonu odbornej stáže: ..........................

1. Pracovisko: ..........................
2. Rozsah: ..........................
3. Termín bude určený na základe dohody medzi študentom a zástupcom školiaceho pracoviska.
4. Účastníci sa dohodli, že odborná stáž študenta bude prebiehať v pracovných dňoch neprerušovanou formou.

Čl. III

Všeobecné podmienky

1. Zmluvné podmienky:
	1. Študent je povinný dodržiavať pracovný režim práce školiaceho pracoviska a riadiť sa pokynmi vedúceho pracoviska alebo sprievodcu stáže.
	2. Študent je povinný plniť úlohy, ktorých povaha súvisí s predmetom štúdia.
	3. Študent sa zaväzuje, že bude dodržiavať bezpečnostné predpisy a predpisy požiarnej ochrany v zmysle platných slovenských zákonov a noriem.
	4. Študent je povinný zachovávať mlčanlivosť o skutočnostiach, ktoré sa dozvedela počas výkonu odbornej stáže v rozsahu, o ktorom bol včas poučený vedúcim pracoviska alebo ním poverenej osoby.
	5. Školiace pracovisko sprostredkuje študentovi praktické skúsenosti a spôsoby práce, ktoré sa uplatňujú v organizáciách, podnietiť snahu študenta o aktívny a zodpovedný prístup k práci a reflexiu na výkon vlastnej stáže.
	6. Školiace pracovisko zabezpečí vykonanie odbornej stáže na základe plánu odbornej stáže, ktorý predloží zástupcovi školiaceho pracoviska pri nástupe na stáž študent vysielajúceho subjektu.

Čl. IV

Zodpovednosť za škodu

1. Účastníci zmluvy riešia zodpovednosť za prípadné škody, následky škody podľa slovenského právneho poriadku, a to konkrétne:
	1. na veciach odložených študentom, ustanoveniami Zákonníka práce;
	2. na zdraví študenta spôsobených pracovným úrazom, ustanoveniami Zákonníka práce;
	3. na majetku školiaceho pracoviska, ustanoveniami Občianskeho zákonníka.
2. Práva a povinnosti účastníkov zmluvy zo zodpovednosti za prípadné škody, ktoré nie sú upravené v tejto zmluve, sa riadia slovenskými všeobecne záväznými právnymi predpismi.

Čl. V

Náklady odbornej stáže

1. Zmluvné strany sa dohodli, že vzájomné záväzky budú zabezpečené bezodplatne.
2. Taktiež študentom vykonávajúcim odbornú stáž neprináleží od zmluvnej strany akákoľvek odmena za nimi vykonávanú činnosť či inak využiteľné výstupy ich praktickej činnosti.
3. Stravné, ubytovanie počas absolvovania stáže si hradí študent.

Čl. VI

Skončenie zmluvy

1. Zmluva zaniká:
	1. odstúpením školiaceho pracoviska;
	2. odstúpením vysielajúceho subjektu;
	3. odstúpením študenta;
	4. zánikom školiaceho pracoviska alebo vysielajúceho subjektu;
	5. smrťou študenta;
	6. dohodou účastníkov.

Čl. VII

Záverečné ustanovenia

1. Zmeny tejto zmluvy vyžadujú formu písomného dodatku podpísaného účastníkmi.
2. Účinky odstúpenia od tejto zmluvy nastávajú okamihom doručenia písomného prejavu vôle školiaceho pracoviska vysielajúcemu subjektu, resp. študentovi a naopak.
3. Práva a povinnosti účastníkov touto zmluvou výslovne neupravené sa riadia ustanoveniami Občianskeho zákonníka a ostatných právnych predpisov platných na území Slovenskej republiky.
4. Účastníci sa zaväzujú urovnať všetky spory vzniknuté v súvislosti s touto zmluvou predovšetkým vzájomnou dohodou.
5. Ak by niektoré ustanovenie tejto zmluvy boli alebo sa stali neplatnými, nebudú tým dotknuté ostatné ustanovenia tejto zmluvy. Účastníci sú povinní bezodkladne neplatné ustanovenie nahradiť novým, zodpovedajúcim účelu, ktorý účastníci sledovali v čase podpisu tejto zmluvy.
6. Táto zmluva nadobúda platnosť a účinnosť dňom jej podpísania účastníkmi a následne zverejnením v CRZ.
7. Táto zmluva bola vyhotovená v štyroch exemplároch s platnosťou originálu, pričom dve vyhotovenia obdrží vysielajúci subjekt, jedno vyhotovenie školiace pracovisko a jedno vyhotovenie študent.
8. Účastníci vyhlasujú, že si túto zmluvu prečítali a že táto tak, ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.

V Ružomberku, dňa

vysielajúci subjekt školiace pracovisko

................................................... .............................................................

doc. Ing. Jaroslav Demko, CSc.

rektor KU v Ružomberku

...........................................................

študent FF KU v Ružomberku